Отрада ауыл Советы (Стәрлетамаҡ районы)

Отрада ауыл Советы —Рәсәй Федерацияһы Башҡортостан Республикаһының Стәрлетамаҡ районы муниципаль районының административ-территориаль һәм муниципаль берәмеге.

Административ үҙәк — Яңы Отрада ауылы.

 Тарихы 
 СССР

Хәҙерге Отрада ауыл Советы, халыҡты хеҙмәтләндереүҙе һәм хужалыҡ-мәҙәни төҙөлөшкә етәкселек итеүҙе яҡшыртыу маҡсатында 1924 йылда депутаттар һәм хеҙмәтсәндәрҙең Яңы Ивановка (Яңыивановка) ауыл Советы булараҡ барлыҡҡа килә һәм Стәрлетамаҡ район хакимиәтенә буйһонаИстория образования и развития Отрадовского сельского совета .

1930-сы йылдарҙа Стәрлетамаҡ районының Яңы Ивановка ауыл Советы территорияһында «Смычка» (Михайловка ауылы), Ленин исемендәге (Отрада), «Биш йыллыҡ өсөн» (Белоусов ҡасабаһы), «Маяҡ» (Яңы Ивановка), «Ашҡаҙар» (Ашҡаҙар ауылы), «Байраҡ» (Байраҡ ауылы), «Новое Русло» (Новое Русло ауылы) колхоздары ойошторола.

1942 йылда «Биш йыллыҡ өсөн» колхозы Ленин исемендәге колхозға ҡушыла, ә 1948 йылда Белоусов бригадаһы «Смычка» колхозына тапшырыла.

1950-се йылдарҙа «Байраҡ» колхозы «Новое Русло» колхозына, ә Ленин исемендәге колхоз «Смычка» колхозына ҡушыла.

1951 йылда «Ашҡаҙар», «Маяҡ», «Новое Русло», «Смычка» колхоздары Маленков исемендәге бер колхозға берләшә. Яңы Ивановка ауылы колхоздың үҙәге була..

1957 йылда колхозсыларҙың дөйөм йыйылышы ҡарары менән Маленков исемендәге колхозға «Россия» исемен ҡушалар. Был хужалыҡ иген игеү һәм малсылыҡ менән шөғөлләнә. Бойҙай, һоло, арыш, тары, ҡара бойҙай, картуф, көнбағыш, кукуруз үҫтерәләр, һөтсөлөк фермаһы эшләй.

70-се йылдарҙа «Россия» колхозы территорияһында Отрада, Ашҡаҙар, Новое Русло, Яңы Ивановка, Байраҡ тораҡ пункттары була. Ике эшсе бригадаһы эшләй. Уларҙың үҙәктәре Яңы Ивановка һәм Байраҡ ауылдарында урынлаша.

БАССР Ауыл хужалығы министрлығының 1981 йылдың 4 ғинуарындағы 4/1 һанлы "Баштрестың «Скоткорм» «Мариинский» совхозын нығытыу тураһындағы" приказы һәм «Россия» колхозы колхозсыларының 1980 йылдың 20 октябрендәге дөйөм йыйылышы ҡарары нигеҙендә «Россия» колхозы «Мариинский» совхозы составына индерелә.

Совхоз йәш малдарҙы һимертеү менән шөғөлләнә, Стәрлетамаҡ, Ауырғазы, Ғафури, Ишембай райондарын хеҙмәтләндерә. Эшләүселәр һаны 550 кешегә етә. Отрада ауылы совхоз үҙәге була.

СССР тарҡалғандан һуң.

Стәрлетамаҡ район Советы Президиумының 1992 йылдың 29 апрелендәге 5-45-се һанлы ҡарары менән «Мариинский» совхозы «Мариинский» акционер йәмғиәтенә әйләндерелә, уның составына Отрада, Казадаевка, Байраҡ бүлексәләре инә. Акционер йәмғиәтендә уртаса 216 тирәһе кеше эшләй. Отрада ауыл Советы хакимиәте, 3 мәктәп, 3 медицина пункты, Көнкүреш йорто, 2 ауыл клубы «Мариинский» акционер йәмғиәте территорияһында урынлаша.

1993 йылдың 25 февраленән ауыл Советы Отрада ауыл Советы атамаһын ала (Башҡортостан Республикаһы Юғары Советы Президиумының 1993 йылдың 25 февралендәге 6-2/59-сы һанлы «Стәрлетамаҡ районы Яңы Ивановка ауыл Советының исемен үҙгәртеү тураһындағы» Указы).

Башҡортостан Республикаһының «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы Законына» ярашлы ауыл биләмәһе статусына эйәЗакон о границах, статусе и административных центрах муниципальных образований в Республике Башкортостан от 20.07.2005 № 211-зЗакон о границах, статусе и административных центрах муниципальных образований в Республике Башкортостан от 21.06.2006 № 329-зЗакон о границах, статусе и административных центрах муниципальных образований в Республике Башкортостан от 29.12.2006 № 404-з.

 Түбәндәгеләр төрлө йылдарҙа ауыл Советы рәйесе вазифаһын башҡара.

 Белецкий Г. А.
 Кусакин Егор Панкратович
 Атнағолов Хәмит Абдулхалиҡ улы
 Әлхәмов Биктимер Мортаза улы
 Сергеев Иван Дмитриевич
 Хмара Иван Никитович
 Гайдаренко Илья Иванович
 Мөхәмәҙиева Римма Низам ҡыҙы
 Атнағолов Усман Ғәли улы
 Чупина Валентина Георгиевна
 Ғизетдинов Рәүеф Ғәҙел улы

 Халҡы 

 Ауыл биләмәһе составында 

1960-сы йылдар башында «Россия» колхозының Стәрлетамаҡ ҡалаһының көнбайыш сиге менән сиктәш булған ерҙәре торлаҡ биҫтәләрен төҙөү өсөн бүлеп алына. Михайловка ауылы һәм Белоусов ҡасабаһы күсерелеүгә дусар ителә һәм 1965 йылда улар административ-территориаль бүленештең иҫәп мәғлүмәттәренән алып ташлана.

1979 йылда Яңы Ивановка ауылы ҡорой, Стәрлетамаҡ машиналар эшләү заводы төҙөлөү сәбәпле, 1983 йылда Новое Русло ауылы бөтөрөлә. Новое Русло ауылы рәсми рәүештә 1986 йылда бөтөрөлә.

 Транспорт 
Транспорт юлы Стәрлетамаҡ районының көньяҡ-көнбайышынан үтә. Ауыл Советы территорияһы буйлап Стәрлебаш тракты үтә.

 Һылтанмалар 
 История образования и развития Отрадовского сельского совета 

 Иҫкәрмәләр 

Категория:Башҡортостандың ауыл биләмәләре

Категория:Стәрлетамаҡ районы муниципаль берәмектәре
Категория:Стәрлетамаҡ районы
Категория:Башҡортостандың муниципаль берәмектәре